Diari Oficial de la Generalitat Valenciana


Sumari del DOGV 3488, del 05-05-1999 (1999/3194)

ORDRE de 29 de març de 1999, de la Conselleria de Cultura, Educació i Ciència per la qual es concedix una ajuda als alumnes que han obtingut Premi Extraordinari de Batxillerat corresponent al curs acadèmic 1997/1998.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3488

Data del DOGV
:   05-05-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/3194


Data del document
:   29-03-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * suport econòmic
    * ensenyament secundari
    * premi cultural
    * alumne

ORDRE de 29 de març de 1999, de la Conselleria de Cultura, Educació i Ciència per la qual es concedix una ajuda als alumnes que han obtingut Premi Extraordinari de Batxillerat corresponent al curs acadèmic 1997/1998. [1999/3194]
  
L'Ordre de 10 de febrer de 1992 de la Conselleria de Cultura, Educació i Ciència va establir els requisits i el procediment per a la concessió dels Premis Extraordinaris de Batxillerat en la Comunitat Valenciana.
  
Per la Resolució de 18 de setembre de 1998 de la Direcció General d'Ordenació i Innovació Educativa i Política Lingüística (DOGV 28.09.98) es convoquen els Premis Extraordinaris de Batxillerat en la Comunitat Valenciana corresponents al curs 1997-1998.
  
Després de realitzar les proves corresponents segons les instruccions dictades a tal efecte per la Direcció General d'Ordenació i Innovació Educativa i Política Lingüística, la Resolució de 7 de gener de 1999, de la Direcció General d'Ordenació i Innovació Educativa i Política Lingüística (DOGV 16.02.99) adjudica vint-i-cinc premis Extraordinaris de Batxillerat.
  
Desitjant distingir els alumnes que han realitzat de forma més brillant els estudis de Batxillerat, la Llei 11/1998, de 29 de desembre de pressupostos de la Generalitat Valenciana per a l'exercici 1999 preveu en la línia 415/000/99 la subvenció de dos milions de pessetes per a l'alumnat que ha obtingut Premi Extraordinari de Batxillerat.
  
Per tot això i fent ús de les atribucions que tinc conferides
  
ORDENE
  
Primer
  
L'import global màxim destinat als Premis Extraordinaris de Batxillerat de la Comunitat Valenciana corresponents al curs acadèmic 1997-98 ascendix a la quantitat de dos milions de pessetes. El pagament de la present subvenció serà a càrrec de l'aplicació pressupostària 60.44.551.07.5, línia de subvenció 415 del Pressupost de la Generalitat Valenciana per a l'exercici 1999.
  
Segon
  
Cada un dels alumnes que han obtingut Premi Extraordinari de Batxillerat corresponent al curs 1997-98 rebrà una ajuda de setanta-cinc mil pessetes.
  
Tercer
  
Tenen dret a percebre esta ajuda els alumnes mencionats en la Resolució de 7 de gener de 1999 (DOGV 16.02.99) de la Direcció General d'Ordenació i Innovació Educativa i Política Lingüística per la qual s'adjudiquen 25 Premis Extraordinaris de Batxillerat.
  
Quart
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 29 de març de 1999
  
El conseller de Cultura, Educació i Ciència